Portugaliya terma jamoasi jismoniy tayyorgarlik bo‘yicha mas’ul shifokor Joau Arozu Krishtianu Ronalduning jismoniy holati bo‘yicha fikrini bildirib o‘tdi. «Agar Krishtianuda jarohatlar bilan bog‘liq muammo bo‘lmasa u hattoki 41 yoshida ham yaxshi saviyada to‘p sura olishi mumkin. Ronaldu boshqalardan ajralib turadi demoqchi emasman, biroq uning ustun taraflari ko‘p. U hech qachon sekin harakat qiladigan futbolchi bo‘lmagan, hattoki yoshi o‘tib borayotgan bo‘lsa ham. U darvozaga yaqin harakat qilishni boshlagan. Ronaldu himoyachilarni aldashda davom etmoqda. Chunki unda juda katta tajriba va mahorat bor», — degan Arozu.